akFontViewer
Med akFontViewer får du et hurtigt overblik over alle dine skrifttyper. Du kan desuden indtaste en tekst, så du kan se, hvordan den vil se ud med de forskellige skrifttyper, og du kan samtidig se en oversigt over de enkelte tegn, hvis du fx vil se, om skrifttypen understøtter specielle nationale tegn.

Er du i tvivl om, hvilken skrifttype du skal vælge, kan du markere hver enkelt af dem og få dem vist ved siden af hinanden. Og er det ikke nok, kan du få dem udskrevet på et stykke papir. 

Du kan installere nye skrifttyper på din computer ved at kopiere TTF-filerne til mappen C:\Windows\Fonts. Du sletter tilsvarende skrifttyperne ved at slette filerne fra denne mappe. De indbyggede skrifttyper i Windows kan ikke slettes.